Kulawarga pepisahan nèng Tongar iku suwé-suwé balik menyang Suriname manèh bisa kumpul karo bojoné sing kèri nèng Suriname.Aku yèn maca sejarahé wong Jawa lan nulis-nulis cerita kaya iki aku bolak-balik ya mripatku drèjès-drèjès. Kèlingan kahananku dhéwé. Aku duwé umur pitulas taun aku budhal menyang negara Landa ninggal bapa-biyung, adhik-adhik lan sedulurku kabèh nèng Suriname. Nanging balungé ora kapeksa dipisah, sebabé iku karepku dhéwé. Dadi aku ya bisa ngrasaké sethithik apa kahanané iku yèn kepisahan saka seduluré dhéwé. Krasa nèng balung sungsum.